Ο ρόλος της Φυσικής Αγωγής στη διαμόρφωση των πεποιθήσεων εφήβων μαθητών/τριών κατά της χρήσης του αλκοόλ
Creators: name: Καφφέ, Στέλα Εμμανουήλ
Publisher: name: Aristotle University of Thessaloniki
Year: 2017
Subjects: Διαπλαισιακό Μοντέλο Κινήτρων
Φυσική Αγωγή
Κλίμα αυτονομίας
Trans-Contextual Model of motivation
Physical Education
Autonomy support

description: Το Διαπλαισιακό Μοντέλο των Κινήτρων προτείνει ότι η παροχή ενός κλίματος αυτονομίας στο μάθημα της Φυσικής Αγωγής μπορεί να βελτιώσει τα εσωτερικά κίνητρα των μαθητών/τριών και τις πεποιθήσεις τους για άσκηση. Ωστόσο, δεν έχει διερευνηθεί αν το κλίμα κινήτρων στη φυσική αγωγή μπορεί να επηρεάσει και άλλες συμπεριφορές υγείας, όπως είναι η κατανάλωση αλκοόλ. Σκοπός της παρούσας διατριβής είναι να μελετηθεί ο βαθμός στον οποίο η σχολική φυσική αγωγή μπορεί να επηρεάσει τη διαμόρφωση αντιλήψεων των εφήβων μαθητών/τριών κατά της χρήσης του αλκοόλ. Στην έρευνα συμμετείχαν 369 μαθητές και μαθήτριες Γυμνασίων και Λυκείων Δημοσίων σχολείων της Δευτεροβάθμιας Εκπαίδευσης Δυτικής και Ανατολικής Θεσσαλονίκης με μέσο όρο ηλικίας 15.6. Οι μαθητές/τριες του δείγματος συμπλήρωσαν ερωτηματολόγια αυτό-αναφοράς προκειμένου να αξιολογηθεί η εκτίμηση της συμβολής του αυτό-προσδιορισμού (το είδος και το κλίμα κινήτρων) στην σχολική φυσική αγωγή, τα κίνητρα για αποχή από το αλκοόλ, οι μεταβλητές της σχεδιασμένης συμπεριφοράς και η πρόθεση για φυσική δραστηριότητα. Τα αποτελέσματα των αναλύσεων επιβεβαιώνουν το Διαπλαισιακό Μοντέλο των Κινήτρων και δείχνουν ότι η δημιουργία κλίματος αυτονομίας από τον εκπαιδευτικό Φυσικής Αγωγής, αναπτύσσει στους μαθητές/τριες κίνητρα υψηλού προσδιορισμού τα οποία μεταφέρονται ως κίνητρα αποφυγής για μελλοντική κατανάλωση αλκοόλ. Διαφαίνεται λοιπόν ότι οι μεταβλητές του Μοντέλου επιδρούν στις πεποιθήσεις και τη συμπεριφορά των εφήβων απέναντι στη χρήση αλκοόλ και αυτό υπογραμμίζει την αναγκαιότητα για παροχή αυτονομίας από τον εκπαιδευτικό Φυσικής Αγωγής στο μάθημα της Φ.Α.
description: The Trans-contextual model of motivation suggests that autonomy-supportive motivational climate in school physical education can improve students’ autonomous motivation and beliefs towards leisure-time physical activity. However, there is no evidence so far about whether motivational climate in school physical education can influence other health behaviors, such as alcohol consumption. The aim of the present study was to investigate the effect of motivational climate in physical education classes on students’ beliefs about alcohol consumption. The sample of the study consisted of 369 junior and high school students with a mean age of 15.6 years. Students completed a survey measuring motivational climate, motivational regulations in physical education, motivational regulations towards abstaining from alcohol, intentions towards alcohol use and the theory of planned behavior variables with respect to physical activity participation. The results of the analyses supported the basic tenets of the trans-contextual model of motivation and demonstrate that a teacher-initiated autonomy-supportive motivational climate can promote autonomous motivation in physical education, which, in turn, results in autonomous motivation towards abstaining from alcohol use. Furthermore, autonomous motivation is associated with beliefs against alcohol use. These findings highlight the role physical education and autonomy-supportive climate in the promotion of healthy behaviors.